rejauldu/bengali-wikipedia huggingface dataset:
ফ্লোরা জেন ডাফি  (জন্ম ৩০ সেপ্টেম্বর ১৯৮৭) একজন বারমুডীয় ট্রায়াথলেট। তিনি ২০২০ সালের টোকিও অলিম্পিকে বারমুডার পক্ষে প্রথম স্বর্ণপদক জেতেন। তিনি বেইজিং, লন্ডন এবং রিও ডি জেনিরোর গ্রীষ্মকালীন অলিম্পিকেও অংশ নিয়েছেন। তিনি ২০১৮ সালে অস্ট্রেলিয়ায় অনুষ্ঠিত কমনওয়েলথ গেমসে মহিলাদের ট্রায়াথলনে সোনা জিতেছেন। ২০১৮ সালে, তাকে তার দেশের খেলাধুলায় অবদানের স্বীকৃতি স্বরূপ অফিসার অফ দ্য অর্ডার অফ দ্য ব্রিটিশ এম্পায়ার (ওবিই) সম্মাননায় ভূষিত করা হয়।   ক্রীড়া জীবন  ডাফি ২০১৬ এবং ২০১৭ আইটিইউ ওয়ার্ল্ড ট্রায়াথলন, ২০১৫ ও ২০১৬ আইটিইউ ক্রস ট্রায়াথলন সিরিজে বিশ্ব চ্যাম্পিয়ন এবং এক্সটেরা ওয়ার্ল্ড চ্যাম্পিয়নশিপের পাঁচবারের বিজয়ী (২০১৪-২০১৭, ২০১৯)। বেইজিং-এ ২০০৮ সালের গ্রীষ্মকালীন অলিম্পিক, লন্ডনে ২০১২ সালের গ্রীষ্মকালীন অলিম্পিক, রিও ডি জেনিরোতে ২০১৬ সালের গ্রীষ্মকালীন অলিম্পিক এবং টোকিওতে ২০২০ সালের গ্রীষ্মকালীন অলিম্পিকে তিনি বারমুডার পক্ষ থেকে অংশগ্রহণ করেছেন। টোকিও অলিম্পিকে তিনি স্বর্ণপদক জিতেছেন, যা ডাফির প্রথম অলিম্পিক পদকের পাশাপাশি বারমুডার প্রথম স্বর্ণপদক।  ডাফির পদকের মধ্য দিয়ে, বারমুডা বিশ্বের সবচেয়ে ছোট দেশ হিসেবে অলিম্পিকে স্বর্ণপদক জিতেছে।  ২০১৮ সালের এপ্রিলে ডাফি অস্ট্রেলিয়ার গোল্ড কোস্টে অনুষ্ঠিত কমনওয়েলথ গেমসের প্রথম স্বর্ণপদক জয় করেন। ডাফি ৪৩ সেকেন্ডের ব্যবধানে মহিলা স্প্রিন্ট ট্রায়াথলন জিতে, বারমুডার প্রথম নারী হিসেবে কমনওয়েলথ স্বর্ণপদক বিজয়ী হয়েছেন। এছাড়াও ২০১৮ সালের কমনওয়েলথ গেমসে তার মহিলাদের ক্রস-কান্ট্রি মাউন্টেন বাইক প্রতিযোগিতায় অংশ নেওয়ার কথা থাকলেও পরবর্তীতে অংশ নিতে পারেননি।  ডাফি, একই বছরে তিনটি ট্রায়াথলন বিশ্ব শিরোপা বিজয়ী একমাত্র ব্যক্তি। তিনি ২০১৬ সালে ডব্লিউটিএস, আইটিইউ ক্রস ট্রায়াথলন এবং এক্সটেরার শিরোপা জয়ের মাধ্যমে তিনি এই কৃতিত্ব অর্জন করেন। ডাফি, ডব্লিউটিএস বা ওয়ার্ল্ড ট্রায়াথলন সিরিজ এর ইতিহাসে একমাত্র ট্রায়াথলেট, যিনি একই রেসে দ্রুততম সাঁতার, বাইকিং এবং দৌড় এর অধিকারী হয়েছেন। অলিম্পিক এবং স্প্রিন্ট উভয় আয়োজনেই, একই ডব্লিউটিএস ইভেন্টে সর্বোচ্চ ব্যবধানে বিজয়ের রেকর্ড ডাফির দখলে রয়েছে।   তথ্যসূত্র    বহিঃসংযোগ      The Flora Fund - Duffy's foundation        বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:ইউনিভার্সিটি অব কলোরাডো বোল্ডারের প্রাক্তন শিক্ষার্থী
Nirzak   প্রয়োজনীয় সংযোগ:   অনুরোধের অবস্থা:   উইকিপিডিয়ার অনেক জায়গাতেই দেখা যায় অনেকে ভুল নাম দিয়ে নিবন্ধ লিখে থাকেন।তখন সঠিক নামের নিনন্ধে তা স্তানান্তরের প্রয়োজন পড়ে। এই দুই দিন আগে আমাল মালিক এর ইংরেজি নাম "Mallik" দেখে আমি ভুলবশত মল্লিক লিখে নিবন্ধ তৈরি করে ফেলি। কিন্তু পরে নাম সঠিক করতে গিয়ে দেখি ফাইল মুভার অধিকারের মাধ্যমে "আমাল মালিক" পাতাটিতে তা স্থানান্তর করতে হবে। কিন্তু ফাইল মুভার না থাকায় আমি এইরকম আরো অনেক নিবন্ধের নাম ঠিক করতে পারছি না। তাই আমি মনে করি আমার অধিকারটি দরকার। Nirzak (আলাপ) ১৭:০২, ১০ জানুয়ারি ২০১৭ (ইউটিসি)  নিবন্ধ স্থানান্তর করতে ফাইল স্থানান্তরকারী অধিকার বা অন্য কোন অধিকারের প্রয়োজন হয় না। আফতাব (আলাপ) ২১:১০, ১০ জানুয়ারি ২০১৭ (ইউটিসি)
তিউনিসীয় ফুটবল ফেডারেশন (, , ; এছাড়াও সংক্ষেপে টিএফএফ নামে পরিচিত) হচ্ছে তিউনিসিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৭ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর তিউনিসিয়ার রাজধানী তিউনিসে অবস্থিত।  এই সংস্থাটি তিউনিসিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে তিউনিসীয় পেশাদার লীগ ১, তিউনিসীয় কাপ এবং তিউনিসীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে তিউনিসীয় ফুটবল ফেডারেশনের সভাপতির দায়িত্ব পালন করছেন ওয়েডি জেরি এবং সাধারণ সম্পাদকের দায়িত্ব পালন করছেন ওয়াজদি আওয়াদি।  কর্মকর্তা   অবস্থান  নাম সভাপতি  ওয়েডি জেরি সহ-সভাপতি  ওয়াসেফ জেলাইল সাধারণ সম্পাদক  ওয়াজদি আওয়াদি কোষাধ্যক্ষ  ইব্রাহিম আবিদ গণমাধ্যম এবং যোগাযোগ পরিচালক  বুসাইরি বুজলেল প্রযুক্তিগত পরিচালক  সঘাইয়ের জুইতা ফুটসাল সমন্বয়কারী  চাবানে কাফার জাতীয় দলের কোচ (পুরুষ)  মন্ধার কেবাইয়ের জাতীয় দলের কোচ (নারী)   রেফারি সমন্বয়কারী  আওয়াজ ত্রাবেলসি  তথ্যসূত্র  বহিঃসংযোগ     ফিফা-এ তিউনিশীয় ফুটবল ফেডারেশন    ক্যাফ-এ তিউনিশীয় ফুটবল ফেডারেশন   বিষয়শ্রেণী:তিউনিশীয় ফুটবল ফেডারেশন বিষয়শ্রেণী:১৯৫৬-এ তিউনিসিয়া-এ প্রতিষ্ঠিত বিষয়শ্রেণী:১৯৫৬-এ প্রতিষ্ঠিত ক্রীড়া সংস্থা বিষয়শ্রেণী:তিউনিসিয়াের ক্রীড়া নিয়ন্ত্রণ সংস্থা বিষয়শ্রেণী:তিউনিসিয়াের ফুটবল পরিচালনা পরিষদ বিষয়শ্রেণী:ক্যাফের সদস্য
কামারখোলা ইউনিয়ন বাংলাদেশের খুলনা জেলার  দাকোপ উপজেলার অন্তর্গত একটি ইউনিয়ন। অবস্থান ও আয়তন কামারখোলা ইউনিয়ন এর আয়তন ২৯.২০ বর্গ কিলোমিটার। ইউনিয়নের উত্তরে ঢাকী নদী ও ভদ্রা নদী,দক্ষিণে সুতারখালী ইউনিয়ন,পূর্বে ভদ্রা নদী এবং পশ্চিমে ঢাকী নদী।  নদনদী   ভদ্রা নদী  ঢাকি নদী  শিক্ষাপ্রতিষ্ঠান         ♦ মাধ্যমিক বিদ্যালয় ♦  জে, পি, মাধ্যমিক বিদ্যালয় সুন্দরবন মাধ্যমিক বিদ্যালয় কালিনগর জি,সি,মেমোরিয়াল মাধ্যমিক বিদ্যালয় কামার খোলা নিম্ন মাধ্যমিক বিদ্যালয় শ্রীনগর মাধ্যমিক বিদ্যালয়।  জয়নগর দাখিল মাদ্রাছা ♦ প্রাথমিক  বিদ্যালয় ♦ জয়নগর সরকারি প্রাথমিক বিদ্যালয়  পার-জয়নগর সরকারি প্রাথমিক বিদ্যালয় পশ্চিম জয়নগর সরকারি প্রাথমিক বিদ্যালয়   চেয়ারম্যান  পূর্বের চেয়ারম্যান গনের নামের তালিকাঃ-  (ক)জনাব,কালি পদ হালদার।-১৯৭৩ সাল। (খ)জনাব,অমূল্য রায়।------১৯৭৭ সাল। (গ)জনাব,খালেক সানা।-----১৯৮২ সাল।  (ঘ)জনাব,কালি পদ হালদার—-১৯৮৭ সাল।  (ঙ)জনাব,দীপংকর রায়-----১৯৯২ সাল।  (চ)জনাব,সমরেশ চন্দ্র রায়।–-১৯৯৭ সাল।  (ছ)জনাব,সমরেশ চন্দ্র রায়---২০০০ সাল। (জ)জনাব,উমাশংক্ষার রায়---২০১০ সাল।   তথ্যসূত্র   বিষয়শ্রেণী:দাকোপ উপজেলার ইউনিয়ন বিষয়শ্রেণী:খুলনা বিভাগের জনবহুল স্থান
বেল'স পার্ক বাংলাদেশের দক্ষিণের শহর বরিশালে অবস্থিত একটি নগর উদ্যান এবং বিনোদন এলাকা। এই উদ্যানটি বরিশালের সুন্দর এলাকাগুলির একটি, যাতে একটি খেলার মাঠ, হাঁটার পথ, হেলিপ্যাড, প্রচুর গাছ এবং পাশে একটি হ্রদ রয়েছে। বর্তমানে উদ্যানটির মালিকানা গণপূর্ত বিভাগের, তবে রক্ষণাবেক্ষণের দায়িত্বে রয়েছে বরিশাল সিটি কর্পোরেশন।  ইতিহাস ১৮৯৬ সালে এনডি বিটসন বেল জেলা ম্যাজিস্ট্রেট হিসেবে দায়িত্বপালন কালে, বরিশালে বাংলার গভর্নর-লেফটেন্যান্ট স্যার আলেকজান্ডার ম্যাকেনজির সফরকে কেন্দ্র করে এই বিস্তৃর্ণ উদ্যান নির্মাণ করেন।  সেই সময়, এটি সিভিল লাইন (আবাসিক এলাকা) এবং নদীর পার্শ্ববর্তী শহররক্ষা বাঁধ সড়ক, উভয়ের মধ্যবর্তী উন্মুক্ত স্থানে নির্মিত হয়েছিল। উদ্যানটির পাশেই কীর্তনখোলা নদীর অবস্থান ছিল এবং নদীর পানি যেন শহরে ঢুকতে না পারে সেই জন্য সারিবদ্ধভাবে ঝাউ আর বোতল পাম গাছ লাগানো হয় যেন মাটি ধুয়ে না যায়। রাস্তার পূর্ব পাশে বসার জন্য সিমেন্টের বেঞ্চ ছিলো। বরিশাল শহরের উন্নয়ন, মুসলিম শিক্ষা ও জনস্বাস্থ্যে বিটসন বেলের অবদানের স্বীকৃতিস্বরূপ উদ্যানটির নাম তার নামানুসারে করা হয়।  উদ্যানটি কয়েক দশক ধরে বরিশাল শহরের প্রধান খেলার মাঠ ছিল এবং সমস্ত ক্রীড়া ও ক্রীড়াবিদদের কার্যক্রম এটিকে কেন্দ্র করে হত। এটি অনেক মহা জনসমাবেশের জন্য ব্যবহৃত হয়েছে যেখানে বঙ্গবন্ধু শেখ মুজিবুর রহমান, জিয়াউর রহমান, হুসেইন মুহাম্মদ এরশাদ, শেখ হাসিনা, খালেদা জিয়াসহ অন্য অনেক জাতীয় নেতা এসেছিলেন এবং মানুষের কাছে বক্তৃতা দিয়েছেন। এছাড়া এখানে বৃক্ষমেলা, বাণিজ্যমেলা, কুচকাওয়াজ সহ বিভিন্ন সামাজিক এবং সাংস্কৃতিক অনুষ্ঠানের আয়োজন করা হয়।  ১৯৯৬ সালে বাংলাদেশ সরকার কর্তৃক এই উদ্যানের নাম ‘বঙ্গবন্ধু উদ্যান’ নামকরণ করা হয়। ১৯৭২ সালে বঙ্গবন্ধু শেখ মুজিবুর রহমান এখানে ভাষণ দিয়েছেন, তার আগমনকে স্মরণীয় করে রাখতে এখানে একটি ‘মুক্ত মঞ্চ’ ও ম্যুরাল তৈরি করা হয়।  ২০১১ সালে প্রায় কোটি টাকা ব্যয়ে এখানে আলোকসজ্জা ও সোন্দর্য বর্ধনের কাজ করা হয়।  বিবরণ উদ্যানটি দৈর্ঘ্যে ৫৫০ ফুট ও প্রস্থে ৪৫০ ফুট। উদ্যানটি ঘিরে একটি হাঁটার পথ রয়েছে। উদ্যানের উত্তর পাশে একটি ছোট হ্রদ রয়েছে। উদ্যানের ভেতর বসার জন্য বেঞ্চ ও ছাতি রয়েছে। উদ্যান ও তার চারদিকে বিভিন্ন গাছপালা রয়েছে। এছাড়া উদ্যানের পাশে (সড়কের অপর পাশে) বঙ্গবন্ধু শেখ মুজিবুর রহমানের একটি বড় ম্যুরাল রয়েছে।  চিত্রশালা  তথ্যসূত্র  বিষয়শ্রেণী:বাংলাদেশের উদ্যান বিষয়শ্রেণী:বরিশাল বিষয়শ্রেণী:শেখ মুজিবুর রহমানের স্মারক বিষয়শ্রেণী:বরিশাল বিভাগের ভবন ও স্থাপনা
আউন আর-রফিক পাশা ইবনে মুহাম্মাদ ইবনে 'আব্দুল মুঈন ইবনে আউন (    ;   , ‘Awn al-Rafīq Bāshā ; ফেব্রুয়ারি ১৮৪১১৭ জুলাই ১৯০৫) আউন গোত্রের একজন শরীফ ছিলেন। তিনি ১৮৮২ থেকে ১৯০৫ সাল পর্যন্ত মক্কার আমির ও শরীফ হিসেবে দায়িত্ব পালন করেছিলেন।   জন্ম  তিনি ১২৫৬ হিজরির জিলহজ মাসের শেষের দিকে (১৮৪১ সালের ফেব্রুয়ারি) মদিনায় জন্মগ্রহণ করেন। তিনি আবদুল্লাহ, আলী এবং হুসাইনের পর শরীফ মুহাম্মদ ইবনে আব্দুল মু'ইন ইবনে আউনের চতুর্থ পুত্র।   আমিরাত  ১৮৭৭ সালের জুন মাসে, উসমানীয় সম্রাট তকিউদ্দিন পাশা তার বড় ভাই শরীফ আবদুল্লাহ পাশার মৃত্যুর পর আউন আর-রফিককে ভারপ্রাপ্ত আমির নিযুক্ত করেন। তিনি প্রায় দুই দশক ধরে আমির হিসেবে দায়িত্ব পালন করেছিলেন। আউন বংশের পরবর্তী জ্যেষ্ঠ ব্যক্তি শরীফ হুসেন পাশাকে আমিরাতে নিযুক্ত করা হয়েছিল এবং তিনি আগস্ট মাসে ইস্তাম্বুল থেকে এসেছিলেন। প্রথা অনুসারে, উত্তরাধিকারী আউন আর-রফিককে তখন রাজধানীতে ডেকে পাঠানো হয়েছিল। সেখানে তাকে উজির পদমর্যাদা দিয়ে উসমানীয় রাষ্ট্রীয় পরিষদে নিযুক্ত করা হয়েছিল। ১৮৮০ সালে হুসাইনের আমিরাত  হত্যার শিকার হয়। সুলতান আব্দুল হামিদ সন্দেহ করেন যে হুসাইন ব্রিটিশদের সাথে মিলে খিলাফতের বিরোধিতায় একটি আরব সরকার গঠনের ষড়যন্ত্র করছিলেন। তাই তিনি হুসাইনের ভাই আউন আর-রাফীককে আমির নিযুক্ত করেননি। তার পরিবর্তে তিনি ধাউ জায়েদ গোত্রের বয়স্ক শরিফ আব্দুল মুত্তালিব ইবন গালিবকে নিযুক্ত করেন। মুত্তালিব ১৮৫৬ সালে ক্ষমতাচ্যুত হওয়ার পর দুই দশক ইস্তাম্বুলে আটক ছিলেন। এই ক্ষমতা হস্তান্তরের মাধ্যমে সুলতান বিদেশি প্রভাব ও আউন গোত্রের শক্তি কমাতে এবং হিজাজে উসমানীয় নিয়ন্ত্রণ জোরদার করতে চেয়েছিলেন। ব্রিটিশ কূটনীতিকরা আব্দুল মুত্তালিবের নিয়োগ বন্ধ করার চেষ্টা করে। ব্রিটিশ কনসাল জেমস জোহারাব দাবি করেন যে ব্রিটিশ স্বার্থ রক্ষার জন্য আওন আর-রফিককে আমির বানানো উচিত। কারণ তিনি ছিলেন "উদার ও প্রগতিশীল"। অন্যদিকে আবদুল মুত্তালিব ছিলেন "চরমপন্থী ওহাবি" এবং খ্রিস্টান ও বিদেশিদের প্রতি বিদ্বেষী। ইস্তাম্বুলে ব্রিটিশ রাষ্ট্রদূত অস্টেন হেনরি লেয়ার্ড সুলতানকে আব্দুল মুত্তালিবকে নিয়োগ না করতে বলেন। কিন্তু সুলতান জানান যে সিদ্ধান্ত ইতিমধ্যে নেওয়া হয়েছে। তবে সুলতান, লেয়ার্ড ও আউন আর-রাফীককে আশ্বাস দেন যে আব্দুল মুত্তালিবের মৃত্যুর পর রফিক আমির হবেন।  ১৮৮২ সালে ওসমান নুরি পাশা আবদুল মুত্তালিবকে ক্ষমতাচ্যুত করেন। নুরি একতরফাভাবে আউন আর-রফিকের ছোট ভাই শরীফ আবদুল ইলাহকে আমির হিসেবে ঘোষণা করেন। কিন্তু সুলতান আবদুল হামিদ তা প্রত্যাখ্যান করেন এবং আউন আর-রফিককে আমির নিযুক্ত করেন।  আবদুল্লাহর ইস্তাম্বুল থেকে আগমনের আগ পর্যন্ত ভারপ্রাপ্ত আমির হিসেবে দায়িত্ব পালন করেন। ১২৯৯ হিজরির শেষ জিলকদ (অক্টোবর ১৮৮২) এই মর্মে একটি টেলিগ্রাফ পাঠানো হয়েছিল।  আওন আর-রফিক ১৭ জুলাই ১৯০৫ তারিখে তাইফে তাঁর মৃত্যুর আগ পর্যন্ত আমির হিসেবে দায়িত্ব পালন করেন। তাকে আবদুল্লাহ ইবনে আব্বাসের কুব্বাতে (সমাধি ভবন) তার ভাই আবদুল্লাহর পাশে দাফন করা হয়েছিল।   তথ্যসূত্র    গ্রন্থপঞ্জি                    বিষয়শ্রেণী:মদিনার ব্যক্তি বিষয়শ্রেণী:মক্কার শরিফ বিষয়শ্রেণী:১৯শ শতাব্দীর আরব ব্যক্তি বিষয়শ্রেণী:১৯০৫-এ মৃত্যু বিষয়শ্রেণী:১৮৪১-এ জন্ম বিষয়শ্রেণী:উদ্ধৃতি শৈলী আরবি ভাষার লিপি ব্যবহার করছে (ar) বিষয়শ্রেণী:উদ্ধৃতি শৈলীতে আরবি ভাষার উৎস (ar)
সুলক্ষণা নায়েক (জন্মঃ ১০ নভেম্বর ১৯৭৮ মুম্বাই) হলেন একজন ভারতীয় প্রমিলা ক্রিকেটার। একজন ডান-হাতি ব্যাটসম্যান এবং উইকেট-রক্ষক হিসেবে ভারতীয় জাতীয় নারী ক্রিকেট দলের খেলে থাকেন। নায়েক ভারতের মুম্বাই শহরে ১৯৭৮ সালে জন্মগ্রহণ করেন।  খেলোয়াড়ী জীবন নায়েক ২০০২ সালের ১০ জুলাই ইংল্যান্ড দলের বিরুদ্ধে ওডিআই ম্যাচের মধ্যে দিয়ে আন্তর্জাতিক ক্রিকেটে প্রবেশ করেন। এরপর পরবর্তী মাসে একই দলের বিরুদ্ধে টেস্ট ক্রিকেটে তার অভিষেক হয়। এখনও পর্যন্ত তিনি ২টি টেস্ট, ৪৬টি ওডিআই এবং ৩১টি টি২০ ম্যাচ খেলেছেন।  তথ্যসূত্র  বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:মারাঠি ব্যক্তি বিষয়শ্রেণী:মুম্বই থেকে আগত ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:মুম্বইয়ের নারী ক্রিকেটার বিষয়শ্রেণী:পশ্চিমাঞ্চলের নারী ক্রিকেটার বিষয়শ্রেণী:মধ্যাঞ্চলের নারী ক্রিকেটার বিষয়শ্রেণী:উইকেট-রক্ষক বিষয়শ্রেণী:মারাঠি ক্রীড়াবিদ
লুসি মারি মার্টিনেজ টরেস-গোমেজ (জন্ম: ১১ ডিসেম্বর, ১৯৭৪), একজন ফিলিপিনো অভিনেত্রী ও রাজনীতিবিদ, যিনি বর্তমানে ২০২২ সাল থেকে ওরমোকের মেয়র হিসেবে দায়িত্ব পালন করছেন। তিনি পূর্বে জুন ২০১০ থেকে মার্চ ২০১৩ এবং জুন ২০১৩ থেকে জুন ২০২২ পর্যন্ত লেইটের ৪র্থ জেলার প্রতিনিধিত্ব হিসেবে দায়িত্ব পালন করেছেন।  তিনি সহ-অভিনয়শিল্পী ও রাজনীতিবিদ রিচার্ড গোমেজের সাথে বিবাহবন্ধনে আবদ্ধ, যিনি বর্তমানে লেইটের ৪র্থ জেলার প্রতিনিধি হিসেবে দায়িত্ব পালন করছেন।   তথ্যসূত্র    বাহ্যিক লিঙ্কগুলি          বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:লিবারেল পার্টির (ফিলিপাইন) রাজনীতিবিদ বিষয়শ্রেণী:ফিলিপিনো টেলিভিশন অভিনেত্রী বিষয়শ্রেণী:স্পেনীয় বংশোদ্ভূত ফিলিপিনো ব্যক্তি বিষয়শ্রেণী:ফিলিপিনো চলচ্চিত্র অভিনেত্রী বিষয়শ্রেণী:ফিলিপিনো অভিনয়শিল্পী-রাজনীতিবিদ বিষয়শ্রেণী:ফিলিপাইন সেবু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফিলিপিনো টেলিভিশন ব্যক্তিত্ব বিষয়শ্রেণী:চীনা বংশোদ্ভূত ফিলিপিনো রাজনীতিবিদ বিষয়শ্রেণী:জার্মান বংশোদ্ভূত ফিলিপিনো ব্যক্তি বিষয়শ্রেণী:এবিএস-সিবিএন ব্যক্তি
জাগীরোড বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি জাতির সদস্যের জন্য সংরক্ষিত। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলটি হলো অসম গণ পরিষদ (চার বার)।  ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৮,৩৯১ জন যার মধ্যে পুরুষ ভোটার ১,২০,৬২৮ জন এবং নারী ভোটার ১,১৭,৭৪৫ জন। এছাড়াও আঠারোজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। জাগীরোড বিধানসভা কেন্দ্রে ২০২১ ভোটার লিঙ্গানুপাত ৯৭৬।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০১,৬৪৩ জন যার মধ্যে পুরুষ ভোটার ১,০২,৮৮৫ জন এবং নারী ভোটার ৯৮,৭৫৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭৮,১৪৮ জন যার মধ্যে পুরুষ ভোটার ৯০,৩১৯ জন এবং নারী ভোটার ৮৭,৮২৯ জন।https://www.news18.com/assembly-elections-2021/assam/jagiroad-election-result-s03a079/  বিধানসভার সদস্য    নির্বাচন বিধায়কদল সময়কাল২০২১ পীযূষ হাজারিকা  বিজেপি ২০১৬-বর্তমান২০১৬২০১১বিবেকানন্দ দোলুই আইএনসি২০১১-১৬২০০৬২০০১ বুবুল দাস অগপ১৯৯১-২০০৬১৯৯৬১৯৯১১৯৮৫মোতিরাম দাস১৯৮৫-৯১১৯৭৮প্রসাদ চন্দ্র দোলুই আইএনসি১৯৭৮-৮৫  নির্বাচনী ফলাফল ২০২১ ফলাফল   তথ্যসূত্র   বিষয়শ্রেণী:মরিগাঁও জেলা বিষয়শ্রেণী:আসামের বিধানসভা কেন্দ্র
রাল্ফ এস. মুকেনফাস (জন্ম আনু. ১৯১৬1940 census: age 24) ছিলেন একজন মার্কিন বিজ্ঞানী যিনি দ্য সিটি অব নিউ ইয়র্ক এর জনস্বাস্থ্য গবেষণা ইনস্টিটিউটের প্রথম পরিচালক হিসেবে দায়িত্ব পালন করেন; তিনি দ্বিতীয় বিশ্বযুদ্ধের সময় "আমেরিকান সশস্ত্র বাহিনীর সাথে গুরুত্বপূর্ণ দায়িত্ব" থেকে সাময়িকভাবে চলে গিয়েছিলেন।   কর্মজীবন  ১৯২৯ সালের দিকে তিনি মিসৌরি হাসপাতালের ল্যাব পরিচালক ছিলেন।  ১৯৩৫ সালে, তিনি নিউ ইয়র্ক সিটির স্বাস্থ্য বিভাগের "শহরের ব্যুরো অফ ল্যাবরেটরির অস্থায়ী সহকারী পরিচালক" হওয়ার আমন্ত্রণ গ্রহণ করেন। নিউ ইয়র্ক টাইমস লিখেছিল যে এটি একটি "এটা এমন চাকরি ছিল যা স্থানীয় ডাক্তাররা প্রত্যাখ্যান করেছিল", এবং মুকেনফাস সেন্ট লুইসের ওয়াশিংটন ইউনিভার্সিটির একজন ব্যাকটেরিয়া বিশেষজ্ঞ হিসাবেছিলেন।  ১৯৪৭ সাল নাগাদ তিনি পরিচালক হয়েছিলেন।  ১৯৫৩ সাল নাগাদ, তিনি মূল সংস্থায় চলে গিয়েছিলেন এবং তাঁর উপাধি ছিল "স্বাস্থ্য বিভাগের সহকারী কমিশনার।"    তথ্যসূত্র   বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের সাল অনিশ্চিত বিষয়শ্রেণী:১৯১০-এর দশকে জন্ম বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ওয়াশিংটন ইউনিভার্সিটি স্কুল অফ মেডিসিনের শিক্ষক
কর্নেল ওয়াইল্ড (; ১৩ অক্টোবর ১৯১২ - ১৬ অক্টোবর ১৯৮৯) ছিলেন একজন হাঙ্গেরীয়-মার্কিন অভিনেতা ও চলচ্চিত্র পরিচালক। ১৯৩৫ সালে ব্রডওয়ে মঞ্চে কাজের মধ্য দিয়ে তার অভিনয়ে অভিষেক হয়। ১৯৩৬ সালে তিনি কয়েকটি চলচ্চিত্রে ক্ষুদ্র ভূমিকায় অভিনয় করেন। ১৯৪০-এর দশকে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং ১৯৪০-এর দশকের মাঝামাঝি সময়ে তিনি প্রধান অভিনেতা হিসেবে কাজ শুরু করেন। ১৯৪৫ সালের আ সং টু রিমেম্বার চলচ্চিত্রে ফ্রেদেরিক শোপাঁ চরিত্রে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ১৯৫০-এর দশকে তিনি লেখনী, প্রযোজনা ও পরিচালনায় মনযোগী হন এবং অভিনয়ও চালিয়ে যান।   তথ্যসূত্র    বহিঃসংযোগ          বিষয়শ্রেণী:১৯১২-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:মার্কিন ইহুদি অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন যুক্তরাষ্ট্রে হাঙ্গেরীয় অভিবাসী বিষয়শ্রেণী:হাঙ্গেরীয় ইহুদি বংশোদ্ভূত মার্কিন ব্যক্তি বিষয়শ্রেণী:লিউকিমিয়ায় মৃত্যু বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:হাঙ্গেরীয় ইহুদি
বালাকোট পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়।   ইতিহাস  ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।   ২০১৯ ভারতীয় আক্রমণ   ২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে।   ভূগোল  বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে।   প্রশাসন  বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়।  তথ্যসূত্র  বিষয়শ্রেণী:মনসেহরা জেলার ইউনিয়ন পরিষদ বিষয়শ্রেণী:মনসেহরা জেলার জনবহুল স্থান বিষয়শ্রেণী:২০০৫ কাশ্মীর ভূমিকম্প বিষয়শ্রেণী:ভূমিকম্পে ধ্বংস শহর বিষয়শ্রেণী:ভূমিকম্পে ধ্বংসপ্রাপ্ত শহর
বাহরাইন জাতীয় ফুটবল দল () হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের জাতীয় দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৫৭ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬৬ সালের ২রা এপ্রিল তারিখে, বাহরাইন প্রথমবারের মতো আন্তর্জাতিক খেলায় অংশগ্রহণ করেছে; ইরাকের বাগদাদে অনুষ্ঠিত বাহরাইন এবং কুয়েতের মধ্যকার উক্ত ম্যাচটি ৪–৪ গোলে ড্র হয়েছে। বাহরাইন হচ্ছে ডাব্লিউএএফএফ চ্যাম্পিয়নশিপের বর্তমান চ্যাম্পিয়ন, যারা ২০১৯ সালে ইরাককে ১–০ গোলের ব্যবধানে পরাজিত করেছে।  ২৪,০০০ ধারণক্ষমতাবিশিষ্ট বাহরাইন জাতীয় স্টেডিয়ামে মুহরবি দিলমুন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত। বর্তমানে এই দলের ম্যানেজারের দায়িত্ব পালন করছেন এলিও সুসা এবং অধিনায়কের দায়িত্ব পালন করছেন আল মুহররকের মধ্যমাঠের খেলোয়াড় সাঈদ মুহাম্মদ জাফর।  বাহরাইন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে বাহরাইন এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এএফসি এশিয়ান কাপের চতুর্থ স্থান অর্জন করা, যেখানে তারা ইরানের কাছে ৪–২ গোলের ব্যবধানে পরাজিত হয়েছে।  সাঈদ মুহাম্মদ আব্বাস, মুহাম্মদ হুসাইন, ইসমাইল আব্দুললতিফ, ফাউজি আইশ এবং মুহাম্মদ আল রোমাইহির মতো খেলোয়াড়গণ বাহরাইনের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৪ সালের সেপ্টেম্বর মাসে প্রকাশিত র‌্যাঙ্কিংয়ে বাহরাইন তাদের ইতিহাসে সর্বোচ্চ অবস্থান (৪৪তম) অর্জন করে এবং ২০০০ সালের মার্চ মাসে প্রকাশিত র‌্যাঙ্কিংয়ে তারা ১৩৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাহরাইনের সর্বোচ্চ অবস্থান হচ্ছে ৪৯ম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৩৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮  উত্তীর্ণ হয়নি  ৪  ১  ০  ৩  ৪  ৬  ১৯৮২  ৪  ১  ০  ৩  ১  ৬  ১৯৮৬  ৪  ১  ২  ১  ৮  ৬  ১৯৯০  প্রত্যাহার  প্রত্যাহার  ১৯৯৪  উত্তীর্ণ হয়নি  ৮  ৩  ৩  ২  ৯  ৬  ১৯৯৮  ৪  ১  ০  ৩  ৩  ৯   ২০০২  ১৪  ৭  ৪  ৩  ১৭  ১৩  ২০০৬  ১৬  ৫  ৬  ৫  ২১  ১৪  ২০১০  ২০  ৭  ৭  ৬  ১৯  ১৭  ২০১৪  ৬  ২  ৩  ১  ১৩  ৭  ২০১৮  ৬  ২  ০  ৪  ৭  ৯  ২০২২  অনির্ধারিত  অনির্ধারিত মোট   ০/২১   ৮৬  ৩০  ২৫  ৩১  ১০২  ৯৩   অর্জন  মহাদেশীয় এএফসি এশিয়ান কাপ: চতুর্থ স্থান: ২০০৪  আঞ্চলিক আরবীয় উপসাগর কাপ: চ্যাম্পিয়ন: ২০১৯ রানার-আপ: ১৯৭০, ১৯৮২, ১৯৯২, ২০০৩ তৃতীয় স্থান: ১৯৯০, ১৯৯৪, ২০০৪ ডাব্লিউএএফএফ চ্যাম্পিয়নশিপ: চ্যাম্পিয়ন: ২০১৯ তৃতীয় স্থান: ২০১২ প্যান আরব গেমস: স্বর্ণ পদক: ২০১১ আরব নেশন্স কাপ: রানার-আপ: ১৯৮৫, ২০০২  তথ্যসূত্র  বহিঃসংযোগ     ফিফা-এ বাহরাইন জাতীয় ফুটবল দল    এএফসি-এ বাহরাইন জাতীয় ফুটবল দল   বিষয়শ্রেণী:বাহরাইন জাতীয় ফুটবল দল বিষয়শ্রেণী:এশিয়ার জাতীয় ফুটবল দল
কালুদুলাই গীত বাংলা সাহিত্যের লোকগাথা বাংলা একাডেমীর নিয়মিত সংগ্রাহক চৌধুরী গোলাম আকবর মৌলভীবাজার জেলার রামপাশা গ্রাম থেকে এটি সংগ্রহ করেছিলেন। রামপাশা গ্রামের বসিন্দা আলম উল্লা ছিলেন এই গীতিকার গায়েন। চৌধুরী গোলাম আকবর ১৯৬১ সালে এটি সংগ্রহ করেন। এ গীতিকাটিতে ৬৩৩ টি পঙ্‌ক্তি আছে বলে পাওয়া যায়।সিলেট গীতিকাঃ সমাজ ও সংস্কৃতি, ডঃ আবুল ফতেহ ফাত্তাহ; প্রস্তাবনা ২, প্রকাশকাল: ফেব্রুয়ারি ২০০৫।সিলেট বিভাগের ইতিবৃত্ত: প্রাচীন লোকসাহিত্য, মোহাম্মদ মমিনুল হক, গ্রন্থ প্রকাশকাল: সেপ্টেম্বর ২০০১   তথ্যসূত্র   বিষয়শ্রেণী:সিলেট জেলার লোকসাহিত্য বিষয়শ্রেণী:বাংলা লোকসাহিত্য বিষয়শ্রেণী:বাংলাদেশের লোকসংস্কৃতি বিষয়শ্রেণী:সিলেটি সাহিত্য
সুপ্রিয় !  উইকিপিডিয়ায় আপনাকে স্বাগত জানাচ্ছি। 23px|link= আশা করছি এ পরিবেশটি আপনার ভালো লাগবে এবং উইকিপিডিয়াকে সমৃদ্ধ করার কাজে আপনি সহায়তা করবেন। এখানে কিছু পৃষ্ঠা আছে যা আপনাকে উইকিপিডিয়া ব্যবহার এবং সমৃদ্ধ করার কাজে সাহায্য করবে:  20px|link=   কিভাবে একটি নতুন নিবন্ধ সৃষ্টি করবেন — নতুন নিবন্ধ শুরু করার প্রস্তুতি ও ফর্ম  20px|link=   কিভাবে একটি পৃষ্ঠা সম্পাদনা করবেন — প্রয়োজনীয় উইকি মার্কআপগুলোর বিস্তারিত তালিকা  21px|link=   এক নজরে সম্পাদনা সহায়িকা — অতি প্রয়োজনীয় উইকি মার্কআপগুলোর তালিকা পাবেন এখানে  20px|link=   টিউটোরিয়াল — উইকিপিডিয়ায় অবদান রাখার জন্য ধারাবাহিক প্রশিক্ষণমূলক প্রস্তুতি নিতে এটি দেখুন  20px|link=   উইকিপিডিয়া কী নয় — উইকিপিডিয়ায় সংকলনযোগ্য নিবন্ধের মাপকাঠি জানতে এটি পড়ুন  কাজে নেমে পড়বার সহজ উপায় হলো নিচের যে-কোনো একটি পদ্ধতি অনুসরণ করা:  উইকিপিডিয়ার বর্তমান লক্ষ্যগুলোর অন্যতম হলো 20px|link= আবশ্যকীয় নিবন্ধগুলোকে সৃষ্টি ও পূর্ণতা দান করা। তালিকাটি থেকে পছন্দের যে-কোনো একটি নিবন্ধ কাজের জন্য বেছে নিন।      কি-বোর্ডের Alt + Shift + X চাপুন, বা ‘অজানা যে-কোনো পৃষ্ঠা’ লিঙ্কে ক্লিক করুন। যে-কোনো একটি নিবন্ধ আসবে, আপনি সেটাকে পরিবর্ধন বা পরিমার্জন করতে পারেন।  অসম্পূর্ণ নিবন্ধের তালিকা দেখুন, ও সেখান থেকে কোন নিবন্ধকে পরিবর্ধনের জন্য বেছে নিন।  নিবন্ধ পরিবর্ধনের জন্য তথ্যের প্রয়োজন হলে উইকিপিডিয়ার ইংরেজি সংস্করণের সাহায্য নিতে পারেন। এজন্য বাংলা নিবন্ধটির ডানদিকে উপরে 25px|link=|class=skin-invert আইকনে ক্লিক করুন ও তারপর English লেখার উপর ক্লিক করুন।  আপনার প্রথম নিবন্ধটি শুরু করার পূর্বে অনুগ্রহ করে আপনার প্রথম নিবন্ধ সম্পর্কিত দিকনির্দেশনাগুলো পড়ে নিন।  উইকিপিডিয়ানদের সাথে আলাপ করতে তাঁদের আলাপ পাতা ব্যবহার করুন অথবা সরাসরি চ্যাটের সুবিধা নিতে পারেন।  এছাড়া নিজের সম্পর্কে তথ্য আপনি আপনার ব্যবহারকারী পাতায় রাখতে পারেন। এর মাধ্যমে অন্য উইকিপিডিয়ানরা আপনার সম্পর্কে জানতে পারবেন। সাহায্য চাইতে এবং মতামত রাখতে অনুগ্রহপূর্বক সম্পর্কিত পাতার আলাপ পাতা ব্যবহার করুন।  যদি আপনার সাহায্যের প্রয়োজন হয় তাহলে অভ্যর্থনা কমিটির যে-কোনো সদস্যকে প্রশ্নটি করুন, বা আপনার আলাপের পাতায় {{সাহায্য করুন}} লিখুন এবং নিচে আপনার প্রশ্নটি লিখুন। একজন সাহায্যকারী কিছুক্ষণের মধ্যে আপনার প্রশ্নের উত্তর দেবেন।  আশা করি আপনি বাংলা উইকিপিডিয়া সম্প্রদায়ের একজন হয়ে সম্পাদনা করে আনন্দ পাবেন! আবারও স্বাগতম এবং শুভেচ্ছা!  বাংলা উইকিপিডিয়া অভ্যর্থনা কমিটি
ফলক নাজ একজন ভারতীয় অভিনেত্রী, যিনি প্রধানত হিন্দি টেলিভিশনে কাজ করেন। তিনি অভিনেত্রী শফক নাজ এবং অভিনেতা শীজান খানের বোন। তিনি কালার্স টিভি'র সোপ অপেরা সসুরাল সিমার কা-তে জাহ্নবী ভরদ্বাজের ভূমিকার জন্য সর্বাধিক পরিচিত। তিনি আপাতবাস্তব অনুষ্ঠান বিগ বস ওটিটি ২-এ প্রতিযোগী হিসেবে অংশগ্রহণের জন্যও পরিচিত, যেখানে তাকে ৩৬ তম দিনে বহিষ্কার করা হয়েছিল।  নাজ টেলিভিশন শো মহাকালী — অন্ত হি আরম্ভ হ্যায়, রূপ, বিষ ইয়া অমৃত: সিতারা এবং রাম সিয়া কে লভ কুশ-এ তার ভূমিকার জন্যও পরিচিত।   আরও দেখুন   ভারতীয় টেলিভিশন অভিনেত্রীদের তালিকা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী